ମାଲକାନଗିରି : ଅନ୍ଧବିଶ୍ୱାସ ଯୋଗୁ ମଣିଷକୁ ଖୁଆଇଲେ ଘୁଷୁରୀ ବିଷ୍ଠା । ଏଭଳି ଏକ ଅଭାବନୀୟ ଘଟଣା ଦେଖିବାକୁ ମିଳିଛି ମାଲକାନଗିରି ଜିଲା ଏମ୍ଭି- ୬ ଗ୍ରାମରେ । ସୂଚନାଅନୁସାରେ ମାଲକାନଗିରି ଜିଲାର ତଣ୍ଡାପାଲି ପଞ୍ଚାୟତ ଅନ୍ତର୍ଗତ ଏମ୍ଭି- ୬ ଗ୍ରାମର ଲିପିକା ଅରାଉ ନାମକ ମହିଳା ବିଗତ କିଛିଦିନ ଧରି ଅସୁସ୍ଥ ଥିଲେ । ଦେହ ଦିନକୁ ଦିନ ଅଧିକ ଖରାପ ହେବାରୁ ଲିପିକାଙ୍କ ଶଶୁର ଘର ଲୋକେ ତାଙ୍କୁ ଏକ ଗୁଣିଆ ନିକଟକୁ ନେଇଥିଲେ । ଗୁଣିଆ ଜଣଙ୍କ ଲିପିକାଙ୍କ ଦେହରେ ଆତ୍ମା ବାସକରୁଥିବା ଥିବା କହିଥିଲେ। ଏହାପରେ ଲିପିକାଙ୍କ ଦେହରୁ ଆତ୍ମାକୁ ବାହାର କରିବା ପାଇଁ ଉକ୍ତ ଗୁଣିଆ ତାଙ୍କୁ ନିସ୍ତୁକ ମାଡ଼ ମାରିବା ସହ ମୁହଁରେ ନିଆଁ ଧାସ ଦେବା ସହ ଘୁଷୁରି ବିଷ୍ଠା ଖୁଆଇ ଥିବା ଜଣା ପଡ଼ିଛି । ତେବେ ଏହାପରେ ମହିଳାଙ୍କ ଦେହ ଗୁରୁତର ହେବାରୁ ସ୍ଥାନୀୟ ଆଶା ଦିଦି ଖବର ପାଇ ତାଙ୍କୁ ମେଡିକାଲରେ ଭର୍ତ୍ତି କରିଥିବା ଜଣାପଡିଛି।
